CELEX: 62011CN0390
Language: ro
Date: 2011-07-22 00:00:00
Title: Cauza C-390/11: Cerere de pronunțare a unei hotărâri preliminare introdusă de Nejvyšší správní soud (Republica Cehă) la 22 iulie 2011 — CS AGRO Ronov s. r. o/Ministerstvo zemědělství

22.10.2011   
            
            
               RO
            
            
               Jurnalul Oficial al Uniunii Europene
            
            
               C 311/18
            
         Cerere de pronunțare a unei hotărâri preliminare introdusă de Nejvyšší správní soud (Republica Cehă) la 22 iulie 2011 — CS AGRO Ronov s. r. o/Ministerstvo zemědělství
   (Cauza C-390/11)
   2011/C 311/28
   Limba de procedură: ceha
   
      Instanța de trimitere
   
   Nejvyšší správní soud
   
      Părțile din acțiunea principală
   
   
      Reclamantă: CS AGRO Ronov, s. r. o.
   
      Pârât: Ministerstvo zemědělství
   
      Întrebările preliminare
   
   
               1.
            
            
               În interpretarea corectă a articolului 4a alineatul (1) din Regulamentul (CE) nr. 320/2006 al Consiliului (1), astfel cum a fost introdus prin Regulamentul (CE) nr. 1261/2007 al Consiliului, angajamentul prin care producătorul de sfeclă de zahăr se obligă să înceteze livrarea unei anumite cantități din cota de sfeclă de zahăr întreprinderii cu care a încheiat un contract de furnizare în cursul anului comercial anterior reprezintă o declarație unilaterală a producătorului prin care acesta se obligă că nu va livra sfeclă de zahăr în cursul anului comercial 2008/2009 sau reprezintă rezilierea în scris a raportului contractual existent între producătorul de sfeclă de zahăr și întreprinderea producătoare de zahăr cu privire la livrările de sfeclă de zahăr în cursul anului comercial menționat?
            
         
               2.
            
            
               Faptul că o parte contractuală utilizează o măsură prevăzută de o dispoziție de drept al Uniunii Europene direct aplicabilă poate determina inopozabilitatea unei obligații care îi revine respectivei părți contractuale în temeiul unui contract valid de drept privat, în situația în care, drept consecință a acestui fapt, cealaltă parte contractuală primește fonduri de la bugetul public?
            
         
      (1)  JO L 58, p. 42, Ediție specială, 03/vol. 70, p. 118.